cyanic-selkie/wikianc huggingface dataset:
Lukīno Viskonti
Filmas
Arī turpmākās Viskonti veidotās filmas guvušas plašu atzinību. Vairākas balvas ieguva viņa veidotā filma "Roko un viņa brāļi" (1960). 1963. gadā Viskonti uzņēma filmu "Gepards" (Il gattopardo) pēc Džuzepes Tomazi di Lampedūzas tāda paša nosaukuma romāna. Par šo filmu Viskonti saņēma Kannu kinofestivāla galveno balvu — Zelta palmas zaru. Par nākamo filmu Vaghe stelle dell'orsa... (1965) Viskonti saņēma galveno Venēcijas kinofestivāla balvu — Zelta lauvu. Par filmu La caduta degli dei (1969) nominēts Amerikas Kinoakadēmijas balvai kā labākais scenārists. 1971. gadā Viskonti uzņēma filmu "Nāve Venēcijā" (Morte a Venezia), kuras scenārijs bija veidots pēc vācu rakstnieka Tomasa Manna 1912. gadā izdotā tāda paša nosaukuma romāna. Par šo filmu Viskonti nominēts BAFTA kino balvai kā labākais režisors.
Operu iestudējumi
No 1946. gada Viskonti darbojās kā teātra režisors, iestudējot daudzas franču un amerikāņu dramaturgu lugas. Viņš bija nodibinājis teātra kompāniju, kurā viens no vadošajiem aktieriem bija Vitorio Gasmans. Šīs kompānijas aktieri tēlojuši arī Viskonti filmās.
Viskonti kļuva plaši pazīstams ar operu iestudējumiem. Savas karjeras laikā iestudējis 20 operas dažādos operteātros, tai skaitā operteātrī La Scala Viskonti iestudējis piecas operas ar Mariju Kallu galvenajās lomās. Iestudējis operas arī Londonas Koventgārdena operā, Romas Operas teātrī, Maskavas Lielajā teātrī, Vīnes Valsts operā.
Personīgā dzīve
Viskonti bija homoseksuāls. Viņa partneris 1940. gadu beigās bija itāļu režisors Franko Dzefirelli. Pēdējais Viskonti dzīves partneris bija austriešu aktieris Helmuts Bergers, kas tēlojis vairākās Viskonti filmās.
1972. gadā Viskonti pārcieta insultu, bet 1976. gadā Romā, nākamā insulta dēļ, viņš mira 69 gadu vecumā. Apglabāts Iskjas salā, netālu no savas ģimenes mājas. Iskjā atrodas viņa režisora darbam veltīts muzejs.
Silvestrs I
Pāvests Silvestrs I no  līdz savai nāvei  bija Romas pāvests.
Par Silvestru I ir zināms ļoti maz. Viņa pontifikāta laikā tika uzbūvētas vairākas lielas baznīcas, tai skaitā Svētā Pētera bazilika. Viņš ir astotais visilgāk par Romas pāvestu bijušais cilvēks Vatikāna vēsturē (21 gads, 11 mēneši un 1 diena). Rietumos Svētā Silvestra liturģiskie svētki notiek.
Zālainā glīvene
Apraksts
Zālainā glīvene ir daudzgadīgs, 30-120 cm garš lakstaugs ar tievu, ieapaļu un bagātīgi zarojošu stublāju. Ir iegrimušas stublāja lapas un peldošas virsūdens lapas. Iegrimušās lapas ir lineāri lancetiskas vai lancetiskas (3-10 cm garas un 0,5-2 cm platas, sēdošas, to pamats ir ķīļveidīgs un mala - sīkzobaina. Pielapes ir īsas un smailas. Peldošās lapas ir 4-8 cm garā kātā, olveidīgas vai eliptiskas (3-7 cm garas un 1,5-3 cm platas), plānas, ādainas. Vārpas kāts ir resns, 3-4 cm garš un galā parasti resnāks. Ziedu vārpa ir strupa (2-2,5 cm gara). Auglis ir sīkrievains, ieapaļš riekstiņš ar tikko manāmu knābi, sāniski saplacināts. Zied no jūnija līdz augustam.
Nobujo Fudžiširo
Nobujo Fudžiširo (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Dassault Systèmes
Dassault Systèmes ir informācijas tehnoloģiju uzņēmums, programmatūras izstrādātājs, kas specializējas 3D projektēšanā, 3D digitālajā maketēšanā un risinājumos produkta dzīves cikla pārvaldībai (PLM).
Dassault Systèmes tika izveidots 1981. gadā, lai datorizētu lidmašīnu dizainu, balstoties uz "pasaules virtualizācijas" ideju, vēlāk paplašinājis savu darbību profesionālās programmatūras izstrādē un mārketingā visām rūpniecības jomām (aeronautika un aizsardzība, inženierija un celtniecība, enerģētika, patēriņa preces utt.), kas cita starpā attiecas uz arhitektūru vai dzīvības zinātnēm.
2015. gadā Dassault Systèmes bija vadošais Francijas programmatūras izdevējs apgrozījuma ziņā un otrais Eiropā aiz Vācijas SAP.
Uzņēmuma galvenā mītne atrodas Vélizy-Villacoublay, Parīzes-Saclay tehnoloģiju centra ziemeļu daļā.
Spožā glīvene
Spožā glīvene (la) ir mainīga izskata glīveņu dzimtas suga. Savvaļā tā ir plaši sastopama Eirāzijā, tostarp bieži visā Latvijas teritorijā. Grupas un lielas, masīvas audzes aug stāvošos un lēni tekošos ūdeņos.
Apraksts
Spožā glīvene ir daudzgadīgs, 1—3,5 m garš lakstaugs. Augs ir pilnīgi iegrimis ūdenī vai peldošās lapas neatšķiras no iegrimušajām (parasti peldošu lapu nav, taču augs veido ūdens virsmai tuvu zarojumu, tādēļ lapas dažreiz ir it kā peldošas). Stublājs ir diametrā 0,3—0,4 cm plats un ļoti zarains. Lapas ir ar īsu kātu, spilgti gaiši pelēkzaļas, spīdīgas, eliptiskas, 6—20 cm garas un 2—4,5 cm platas, mala ir sīkzobaina, gals smails. Pielapes ir paliekošas, 4—8 cm garas, ar strupu galu, ļoti plānas, caurspīdīgas. Ziedu vārpa ir 3—6 gara un diametrā 0,8—1,5 cm resna, aptuveni tikpat gara, cik kāts. Ziedu daudz, novietojums uz vārpas blīvs. Auglis ir ieapaļš, 0,3—0,4 cm garš riekstiņš, šķautne strupa, knābis ļoti īss, taisns. Zied no jūnija beigām līdz augustam.
Hainihene
Hainihene ir pilsēta Vācijā, Saksijas zemē, Vidussaksijas apriņķī.
Vēsture
Rakstos pirmoreiz minēta 1276. gadā. Attīstījās kā tekstilrūpniecības centrs, līdz 1933. gadā no Frankenbergas uz Heiniheni tika pārcelts autobūves uzņēmums "Framo". Pēc Otrā pasaules kara uzņēmums tika nacionalizēts un līdz 1990. gadam ražoja mikroautobusus "Barkas".
Cilvēki
Hainihene ir tiesību zinātnieka Paula Johana Anselma fon Feierbaha (Paul Johann Anselm von Feuerbach, 1775-1833) un dzejnieka Kristiāna Firhtegota Gellerta (Christian Fürchtegott Gellert, 1715-1769) dzimtā pilsēta.
Gosforda parks
"Gosforda parks" (en) ir 2001. gada Apvienotās Karalistes mistērijas filma, kuras režisors ir Roberts Oltmens. Filmā galvenās lomas atveido Arilīna Etkinsa, Bobs Balabans, Alans Beitss, Čārlzs Denss, Stīvens Frajs, Maikls Gembons, Ričards Grānts, Dereks Džakobi, Kellija Makdonalda, Helēna Mirena, Džeremijs Nortems, Klaivs Ouens, Raiens Filipe, Megija Smita, Kristīna Skota Tomasa un Emilija Votsone.
Filmas darbība norisinās 1932. gadā. Sers Viljams Makordls un lēdija Silvija ielūdz savus bagātos radus un draugus uz viesībām un medībām lielā muižā. Kad pēc vakariņām notiek slepkavība, ikviens no varoņiem kļūst par aizdomās turamo.
"Gosforda parka" pirmizrāde notika. Tā bija finansiāli veiksmīga, nopelnot 87,8 miljonus ASV dolārus, padarot to par otro ienesīgāko Oltmena filmu pēc "Lazaretes" (MASH, 1970). Filma bija kritiķu augstu novērtēta, tā saņēma Amerikas Kinoakadēmijas balvu par labāko oriģinālscenāriju. Kopumā filma tika nominēta septiņām Kinoakadēmijas balvām, tai skaitā labākā filma, labākais režisors un labākā aktrise otrā plāna lomā gan Mirenai, gan Smitai. "Gosforda parks" tika nominēts arī deviņām BAFTA kino balvām.
Millera krustceles
Filma ir par divām karojošām gangsteru bandām un īru gangstera labo roku Tomu Reiganu (Bairns), kurš sakūda abas puses vienu pret otru. Filmas darbība norisinās ASV, Prohibīcijas periodā.
Missing (filma)
Filma vēsta par amerikāņu žurnālista Čārlza Hormana pazušanu pēc ASV atbalstīta 1973. gada Čīles apvērsuma, kurā gāza demokrātiski ievēlēto prezidentu Salvadoru Aljendi. Filma galvenokārt norisinās nedēļas pēc Hormana pazušanas, kad viņu cenšas atrast Hormana sieva un tēvs.
Filmas pirmizrāde notika. Missing kopā ar Turcijas filmu "Ceļš" saņēma Zelta palmas zaru 1982. gada Kannu kinofestivālā. Lemons saņēma arī festivāla labākā aktiera balvu. Filma saņēma četras Amerikas Kinoakadēmijas balvas nominācijas kategorijās "Labākā filma", "Labākais aktieris" (Lemons), "Labākā aktrise" (Speiseka) un uzvarēja kategorijā "Labākais adaptētais scenārijs".
Andžela Peristeri
Andžela Peristeri (sq, dzimusi Korčā) ir albāņu dziedātāja, dziesmu autore un modele. Viņa piedalījās, pārstāvot Albāniju, 2021. gada Eirovīzijas dziesmu konkursā Roterdamā, Nīderlandē ar dziesmu Karma. Viņa kvalificējās finālam, tajā iegūstot 21. vietu.
Mūzikas karjera
Andžela savu profesionālo mūzikas karjeru uzsāka, kad viņa neveiksmīgi piedalījās nozīmīgākajā albāņu mūzikas konkursā Festivali i Këngës ar dziesmu Vetëm ty të kam. Vēlāk tajā pašā gadā viņa piedalījās arī skaistumkonkursā Miss Albania Tirānā. Grieķijā viņa ir piedalījusies arī valsts X Faktora versijā The X-Factor. tika izlaists Andželas vienīgais studijas albums Anxhela për ju.
Pēc vairāku gadu muzikālās darbības pārtraukšanas un dzīvošanas Grieķijā Andžela atgriezās uz skatuves Albānijā ar dziesmu Femër Mediatike. viņa piedalījās un uzvarēja Izklausies redzēts Albānijas versijā. Tajā pašā gadā viņa arī piedalījās dziesmu konkursā Kënga Magjike ar dziesmu Genjështar, iegūstot 2. vietu. Nākamajā gadā šajā konkursā viņa piedalījās ar dziesmu E Çmëndur, šoreiz uzvarot. viņa šajā konkursā piedalījās ar dziesmu Dikush i imi, iegūstot 3. vietu. 2020. gada janvārī, piedaloties kosoviešu—albāņu dziedātājam Sinanan Vlasaliu, tika izslaista dziesma Ata, kas iekļuva Albānijas mūzikas TOP 100.
Eirovīzijas dziesmu konkurss
Albānijas pārraidītājs Radio Televizioni Shqiptar (RTSH) paziņoja, ka Andžela ar dziesmu Karma atgriezīsies piedalīties mūzikas konkursā Festivali i Këngës, kas kopš viņas pēdējās dalības konkursā pirms 20 gadiem bija kļuvusi arī par Albānijas Eirovīzijas dziesmu konkursa nacionālo atlasi. Konkursa finālā viņa uzvarēja, kas nozīmē, ka dziedātāja piedalījās, pārstāvot Albāniju 2021. gada Eirovīzijas dziesmu konkursā Roterdamā, Nīderlandē. Savā pusfinālā ar 112 punktiem viņa ieguva 10. vietu, kas ļāva viņai kvalificēties finālam. Konkursa finālā viņa ieguva 21. vietu ar 57 punktiem.
Gaņsu
Gaņsu province ir viena no Ķīnas 22 provincēm. Province atrodas starp Tibetas kalnieni un Gobi tuksnesi. Robežojas ar Mongoliju, Iekšējās Mongolijas autonomo reģionu, Ninsjas Hueju autonomo reģionu, Siņdzjanas Uiguru autonomo reģionu, Cjinhai, Sičuaņu un Šaansji. Provinces administratīvais centrs un lielākā pilsēta ir Laņdžou. 2010. gadā Gaņsu dzīvoja 25,57 miljoni iedzīvotāju, no kuriem 91% ir haņi, 5% — hueji, 2% — dunsjani un 2% — tibetieši.
Dziesmas ar tautasdziesmu vārdiem
"Estrādes dziesmas ar latviešu tautas dziesmu tekstiem" ir Raimonda Paula minialbums (EP), kas izdots 1970. gadā.
Vēsture
Gadu vēlāk muzikologs Pēteris Pečerskis atzinīgi vērtē visu ciklu kopumā: "Pēdējos gados R. Pauls atklājis un sācis izkopt pilnīgi jaunu muzicēšanas slāni, kurā spilgti izteiktais nacionālais, tautiskais kolorīts organiski apvienojas ar mūsdienu džeza un deju mūzikas paņēmieniem. Vēl nesen, tikai pirms dažiem gadiem, mēs sīvi diskutējām par tematu: vai var būt nacionāls, arī latvisks džezs? R. Pauls praksē pierādīja, ka tas ne tikai ir iespējams, bet jau eksistē un tam piemīt liela pievilcība. Komponista pirmie mēģinājumi šajā nozarē bija eksperimentāla rakstura ("Piecas improvizācijas tautasdziesmu garā"), turpretim pēdējie darbi rada milzīgu iespaidu ar savu māksliniecisko nobeigtību un savdabību. Es runāju par skaņdarbiem ar mazliet neveiklu, bet principā ļoti precīzu nosaukumu: "Piecas dziesmas ar tautasdziesmu tekstiem". Ikviena no tām — gan "Cīrulis", gan "Maza, maza istabiņa", gan "Ko es teicu, tas notika" — pārsteidz ar komponista spēju dziļi iejusties tautasdziesmu intonācijās un ritmos, tagad viņš tos pārzina kā pirmšķirīgs folklorists un reize kā meistars, kas brīvi rīkojas ar mūsdienu džeza harmoniju, ritmiem un tembriem. Ir grūti noticēt, ka tās nav folkloras melodijas, bet gan tāda mākslinieka brīvas, apgarotas fantāzijas produkts, kurš dzīvo kopā ar savas tautas domām un jūtām. Jau tikai ar šo sasniegumu vien pietiek, lai Raimondam Paulam ierādītu goda vietu republikas mūzikas dzīvē."
Citas interpretācijas un izdevumi
1970. gadā šīs piecas dziesmas tika izdotas mazajā skaņuplatē. Ierakstā piedalījās Rīgas estrādes orķestris R. Paula vadībā, solisti un sieviešu vokālais ansamblis.
Svjatoslavs Bazakuca
Svjatoslavs Bazakuca (uk; dzimis 2008. gadā) ir Ukrainas šahists.
Dziesmas ar tautasdziesmu vārdiem
Citas interpretācijas un izdevumi
Dziesmu "Maza, maza istabiņa" ieskaņoja arī Zviedrijas latviešu ansamblis "Dundurs" (1973), bet lietuviešu versiju ar nosaukumu "Mažas, mažas kambarėlis" ieskaņoja Janīna Miščukaite ar ansambli "Oktava" (1972). Šīs dziesmas iedzied un izdod arī ASV latviešu ansamblis "Portlandes dzintars" albumā "Ceļinieks es esmu..." (1975)
Svjatoslavs Bazakuca
Biogrāfija
Harkivas šaha skolas audzēknis. 2020. gadā uzvarējis Ukrainas jauniešu šaha čempionātos U12 vecuma grupā klasiskajā šahā, ātrajā šahā un šaha ātrspēlē. 2021. gadā uzvarējis Ukrainas jauniešu šaha čempionātos U14 vecuma grupā.
Dziesmas ar tautasdziesmu vārdiem
Citas interpretācijas un izdevumi
2020. gadā visas minialbuma dziesmas iekļautas R. Paula agrīno estrādes dziesmu izdevumā "Dziesmas", ko izdevniecība "Plate" izdevusi vinila formātā kopā ar albuma "Tev, mana labā" un minialbuma "Zilie lini" dziesmām.
Svjatoslavs Bazakuca
Biogrāfija
2022. gada novembrī Antaljā uzvarējis Eiropas jauniešu šaha čempionātā O14 vecuma grupā.
Samars
Samars var būt:
Marianna Šaština
Marianna Šaština (hu; dzimusi ) ir ungāru brīvā stila cīkstone, 2013. gada Pasaules un 2015. gada Eiropas spēļu čempione, vairāku pasaules un Eiropas čempionātu medaļniece.
Biogrāfija
Marianna Šaština dzimusi 1983. gadā Mošonmaģarovārā. Ar brīvo cīņu sāka nodarboties 1992. gadā. Viņas starptautiskā karjera sākās ar dalību 1999. gada Eiropas junioru meistarsacīkstēs Budapeštā. 2005. gadā viņa ieguva Pasaules čempionāta sudraba medaļu. 2006. gadā viņa kļuva par pasaules čempionāta bronzas medaļnieci, bet 2007. gadā - par Eiropas čempionāta sudraba medaļnieci. 2008. gadā viņa izcīnīja Eiropas čempionāta bronzas medaļu, bet Pekinas olimpiskajās spēlēs viņai bija tikai 15. vietā. 2009. gadā viņa kļuva par Pasaules čempionāta bronzas medaļnieci. 2010. gadā viņa izcīnīja Eiropas čempionāta bronzas medaļu. 2011. gadā viņa kļuva par Pasaules čempionāta sudraba medaļnieci. 2012. gadā viņa piedalījās olimpiskajās spēlēs Londonā, bet astotdaļfinālā zaudēja ukraiņu cīkstonei Jūlijai Ostapčukai un ieguva tikai 11. vietu. 2013. gadā viņa uzvarēja pasaules čempionātā, finālā pieveicot Bulgārijas pārstāvi Taibi Juseinu. 2015. gadā Šaština bija Eiropas spēļu dalībniece svara kategorijā 60 kg. Pēc trīs uzvarām viņa finālā pārspēja arī krievieti Svetlanu Ļipatovu un kļuva par spēļu čempioni. 2019. gadā kļuva par Eiropas čempionāta bronzas medaļniece.
Pieguļa
Pieguļa bija sena tradīcija, kopīgs zirgu ganīšanas veids naktī, kas pastāvēja aptuveni līdz 20. gadsimta sākumam. Pirmo reizi pēc ziemas zirgi tika palaisti ganībās savā vaļā ganu (pieguļnieku) uzraudzībā. Nereti pieguļā kopīgi jāja vairāku viensētu puiši, kas pārnakšņoja ganībās līdzās zirgiem. Tas bija nepieciešams, jo zirgus apdraudēja gan vilki, gan arī zagļi. Pieguļnieki siltumam kurināja ugunskurus un daudz dziedāja. Gulēja turpat pie ugunskuriem uz skujām, zariem vai līdzpaņemtiem salmu maisiem. Lietus laikā nereti cēla zaru būdas. Pirmā pieguļa parasti sakrita ar Ūsiņa dienu un tad pie ugunskuriem tika ēsts īpašs ēdiens — pantāga, bet pieguļās varēja jāt līdz par Mārtiņiem.
Pieguļa sāka izzust 19. gadsimta otrajā pusē vispirms Kurzemē un Vidzemē, bet Latgalē šī tradīcija saglabājās vēl līdz 20. gadsimta 30. gadiem.
Ar pieguļā jāšanu saistās arī plašs folkloras slānis, neskaitāmas tautasdziesmas un ticējumi. Pieguļa laika gaitā ir apvijusies ar savdabīgu, romantisku auru. Dažādos periodos to visai dzejiski un tēlaini ir aprakstījuši arī daudzi latviešu rakstnieki (piemēram, Jānis Jaunsudrabiņš Baltajā Grāmatā).
Puertoriko karognesēji olimpiskajās spēlēs
Šajā uzskaitījumā apkopoti Puertoriko pārstāvji un sportisti, kas olimpisko spēļu oficiālajās ceremonijās nesuši valsts karogu.
Pirmo reizi Puertoriko vasaras olimpiskajās spēlēs piedalījās 1948. gadā, savukārt ziemas olimpiskajās spēlēs — 1984. gadā.
Sauthemptona
Sauthemptona (en, ) ir pilsēta (city) un vienotā pašvaldība Anglijā, Apvienotajā Karalistē, Hempšīras ceremoniālās grāfistes lielākā pilsēta. Arheoloģiskie atradumi liecina, ka pilsētas teritorija bijusi apdzīvota jau pirms akmens laikmeta. Sauthemptonas iedzīvotāju skaits sasniedza 239,7 tūkstošus. Pilsēta atrodas 120 km attālumā no Londonas un 30 km attālumā no Portsmutas. Tajā atrodas liela osta. Kopā ar Portsmutu veido metropoles apgabalu. Ar kopējo iedzīvotāju skaitu lielāku nekā viens miljons šis ir viens no apdzīvotākajiem metropoles apgabaliem Apvienotajā Karalistē. Nozīmīgākie darba devēji pilsētā ir Sauthemptonas Universitāte, Sauthemptonas lidosta, Ford Transit rūpnīca, kā arī vairāki citi uzņēmumi. Sauthemptonā ir bāzēts Anglijas Premjerlīgas futbola klubs Southampton FC.
Ievērojamas personības
Sauthemptonā dzimuši vai dzīvojuši:
Paranoid
Paranoid var būt:
Kacuhiro Kusaki
Kacuhiro Kusaki (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Dīns Džegers
Dīns Džegers (en, dzimis, miris ) bija amerikāņu kino, teātra un televīzijas aktieris.
Par lomu Henrija Kinga kara filmā Twelve O'Clock High (1949) saņēmis Amerikas Kinoakadēmijas balvu kategorijā "Labākais aktieris otrā plāna lomā".
Piedalījies arī filmās Pursued (1947), The Robe (1953), White Christmas (1954), Bad Day at Black Rock (1955), Forty Guns (1957), "Karalis Kreols" (1958), "Mūķenes stāsts" (The Nun's Story, 1959), Elmer Gantry (1960), "Izgaišanas vieta" (Vanishing Point, 1971) un Alligator (1980).
Ceslaks
Ceslaks vai Ceslaka (pl) ir poļu uzvārds. Cilvēki ar šo uzvārdu:
Jūdži Sugano
Jūdži Sugano (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Spānijas Impērija
Spānijas Impērija (es) sastāvēja no teritorijām un kolonijām visā pasaulē, ko pārvaldīja Spānija. Spānijas Impērija pastāvēja no Lielajiem ģeogrāfiskajiem atklājumiem un bija viena no pasaules pirmajām globālajām impērijām. Hābsburgu laikā Spānija sasniedza politiskās un ekonomiskās varas augstāko punktu, tādējādi tā kļuva par galveno globālo varu. Tās izveidošana 15. gadsimtā iesāka mūsdienu globālo laikmetu piecus gadsimtus ilgo Eiropas dominanci pasaulē. Spānijas ārpus Eiropas esošie teritoriālie pārvaldījumi pastāvēja no pirmajiem braucieniem uz Ameriku 1492. gadā līdz pēdējo Āfrikas valstu neatkarības iegūšanai 1970. gados.
Stomatoloģija
Stomatoloģija ir medicīnas nozare, kas nodarbojas ar mutes dobuma, žokļu un blakus esošo un ar tām saistīto vietu slimību izpēti un ārstēšanu. Svarīga stomatoloģijas sadaļa ir zobārstniecība (dažreiz terminu "zobārstniecība" lieto kā sinonīmu stomatoloģijai). Tiek uzskatīts, ka stomatoloģija ir vajadzīga cilvēka pilnīgai veselībai kopumā. Ārstus, kas nodarbojas ar stomatoloģiju, sauc par stomatologiem. Parasti stomatologiem ir viens vai vairāki palīgi, lai nodrošinātu kvalitatīvāku mutes veselības pakalpojumu sniegšanu. Pirmā stomatologu skola tika dibināta ASV, Ohaio štatā 1828. gada februārī, pašlaik tur atrodas stomatoloģijas muzejs. Indas ielejas civilizācijā stomatoloģija ir pastāvējusi jau kopš 7. gadu tūkstoša pirms mūsu ēras.
Patriks Ceslaks
Patriks Ceslaks (pl; dzimis ) ir Polijas šahists.
Biogrāfija
2020. gadā bijis trešais Polijas jauniešu šaha ātrspēles čempionātā U10 vecuma grupā. 2022. gadā izcīnījis 2. vietu Polijas jauniešu šaha čempionātā U12 vecuma grupā klasiskajā šahā un šaha ātrspēlē, kā arī uzvarējis ātrā šaha čempionātā šajā vecuma grupā. Šajā pašā gadā pārstāvējis Polijas komandu Eiropas jauniešu šaha komandu čempionātā U12 vecuma grupā, kurā izcīnījis 2 sudraba medaļas komandu un individuālajā vērtējumā.
Dāvids Alaba
Dāvids Olatokunbo Alaba (de; dzimis ) ir Austrijas futbolists, spēlē aizsarga un pussarga pozīcijā, ir Austrijas futbola izlases dalībnieks. Pašlaik (2023) pārstāv Spānijas La Liga klubu Madrides "Real".
Karjeru aizvadījis Vācijā un dzimtajā Austrijā. Lielākos panākumus guvis, spēlējot Vācijas Bundeslīgas klubā Minhenes "Bayern". Tā sastāvā deviņasreizes kļuvis par Vācijas čempionu, 2013. un 2020. gadā tika gūta uzvara arī Čempionu līgā. 2013. gada aprīlī guva vienus no ātrāk gūtajiem vārtiem Čempionu līgas vēsturē — izdarīja rezultatīvu sitienu 25. sekundē.
2009. gadā 17 gadu vecumā debitēja Austrijas izlases sastāvā. Viņš pašlaik ir jaunākais šajā izlasē debitējušais spēlētājs. Trīs reizes (2011, 2012, 2013) ticis atzīts par Austrijas gada labāko futbolistu, 2013. gadā tika atzīts arī par Austrijas gada labāko sportistu.
Sasniegumi
Bayern Munich
Piņķi (Medzes pagasts)
Piņķi ir apdzīvota vieta Dienvidkurzemes novada Medzes pagastā. Izvietojies pagasta dienvidos Grīzupītes krastā pie autoceļa P111 3 km no pagasta centra Kapsēdes, 5 km no novada centra Grobiņas un 213 km no Rīgas.
Brasiatisa
Brasiatisa (el) ir izžūstoša upe Kinurijā (Ziemeļkinurijas dēms, Arkādijas nome), Peloponēsā, Grieķijā, apmēram 110 km uz dienvidrietumiem no Atēnām. Upes izteka atrodas Parnona kalnos, bet tā ietek Argolīdas līcī, šķērsojot Tirejas līdzenuma dienvidu daļu.
Upe tek caur Lepida aizu, kas atrodas starp Agjosjoanisu un Platano, kā arī caur Lulugas aizu starp Platano un Sitainu. Upei ir daudz pieteku. Taču ūdens upē ir tikai lietus un sniega laikā no janvāra līdz aprīlim. Caur Platano ciemu iet upes atzars, kurā ūdens ir katru mēnesi un tas darbina ūdensdzirnavas. Pēc citiem datiem Brasiatisa veidojas, satekot Kutupovas, Lulugas un Mazijas upēm. Senāk upe starp Agjosandreasu un Korakovuni tecēja cauru gadu, bet tagad ūdens ir tikai pēc stipra lietus.
Netālu no Brasiatisas ietekas Argolikā atradās antīkā pilsēta Antana, bet vairāk uz augšu, netālu no Agjosandreasas pār upei atrodas sens arkveidīgs akmens tilts.
Takaši Midzunuma
Takaši Midzunuma (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||32||7
Profesija: reportieris
"Profesija: reportieris" (it, en) ir 1975. gada Itālijas, Spānijas un Francijas kopražojuma drāmas filma, kuras režisors ir Mikelandželo Antonioni. Filmā galvenās lomas atveido Džeks Nikolsons un Marija Šneidere.
Filma ir par žurnālistu (Nikolsons), kurš, strādājot pie dokumentālās filmas Čadā, pieņem miruša biznesmeņa identitāti, nenojaušot, ka viņš uzdodas par ieroču tirgotāju.
"Profesija: reportieris" ir pēdējā filma no Antonioni trīs filmu darījuma ar producentu Karlo Ponti un Metro-Goldwyn-Mayer, pēc "Fotopalielinājums" (1966) un "Zabriskipoints" (Zabriskie Point, 1970).
Leons Gambeta
Leons Gambeta (dzimis, miris ) bija franču politiķis, darbojās Francijas—Prūsijas kara laikā un periodā pēc tam.
Studējis tieslietas. Politikā no 1869. gada, kad ievēlēts par parlamenta deputātu. Pēc Sedānas kaujas katastrofas un Napoleona III sagūstīšanas, viens no Francijas Trešās republikas pamatlicējiem, iekšlietu un kara ministrs jaunajā valdībā. Organizēja Francijas pretošanos Prūsijas karaspēkam. Pēc Francijas kapitulācijas 1871. gada janvārī, februārī brīvprātīgi devās trimdā uz Sansebastjanu Spānijā. Tā paša gada novembrī tomēr atgriezās un turpināja mēreni republikānisku politisko kursu. Īsu brīdi kļuva par Francijas premjerministru.
Vestiena (aizsargājamo ainavu apvidus)
Vestiena ir aizsargājamo ainavu apvidus Madonas novadā, apmēram no Ērgļiem rietumos līdz Zelgauskai austrumos. Teritorija dibināta, lai saglabātu un aizsargātu Vidzemes augstienes ainavu un dabas daudzveidību. Vestienas aizsargājamo ainavu apvidus ietver Vidzemes augstienes centrālo daļu ar Latvijas augstāko virsotni – Gaiziņkalnu –, kā arī citus apkārtējos lielpaugurus, kuru augstums pārsniedz 270 metrus virs jūras līmeņa (Sirdskalns, Abrienas kalns, Bolēnu kalns un citi). Teritorijā ietilpst gan ainaviski, gan bioloģiski vērtīga Vestienas ezeru grupa - Kāla ezers, Talejas ezers, Ilziņas ezers un citi.
Teritorijā ietilpst dabas parks Gaiziņkalns, dabas liegumi Ilziņa ezers un Kāla ezera salas, dabas piemineklis Bolēnu Acu avots, kā arī Vestienas muižas aleja.
Šeit sastopams liels skaits aizsargājamu augu un dzīvnieku sugu: lielā brūnkāte (Orbanache pallidiflora), spilvainais ancītis (Agrimonia pilosa), jumstiņu gladiola (Gladiolus imbricatus), stāvlapu dzegužpirkstīte (Dactylorhiza incarnata), divjoslu airvabole (Graphoderus bilineatus), spilgtā purvuspāre (Leucorrhinia pectoralis), kārklu zaigraibenis (Apatura iris), lielais torņgliemezis (Ena montana), akmeņgrauzis (Cobitis taenia), platgalve (Cottus gobio), strauta nēģis (Lampetra planeri), mazais ērglis (Aquila pomarina), grieze (Crex crex), vakarlēpis (Caprimulgus europaeus), sila cīrulis (Lullula arborea), svītrainais ķauķis (Sylvia nissoria), ūdrs (Lutra lutra), dīķa naktssikspārnis (Myotis dasycneme). Tā ir Natura 2000 teritorija.
Irina Kamelija Begu
Irina Kamelija Begu (ro, dzimusi ) ir profesionāla rumāņu tenisiste. Karjeras laikā izcīnījusi 5 WTA un 11 ITF titulus vienspēlēs kā arī 9 WTA un 19 ITF titulus dubultspēlēs.
WTA rangā vienspēlēs augstāko 22. pozīciju Begu sasniedza 2016. gada 22. augustā.
Emiljano Martiness
Emiljano Martiness (es, dzimis ) ir Argentīnas futbolists, spēlē vārtsarga pozīcijā. Kopš 2020. gada Martiness pārstāv Anglijas Premjerlīgas komandu Aston Villa.
Sasniegumi
Arsenal
Argentīna Individuālie sasniegumi
VNREDSat-1
VNREDSat-1 pēc Vjetnamas zinātnes un tehnoloģijas akadēmijas pasūtījuma izgatavots EADS Astrium Tulūzā uz platformas Astrosat-100 (Myriade) bāzes. Pavadonis var uzņemt attēlus ar izšķirtspēju 2,5 m panhromatiskajā režīmā un 10 m multispektrālajā režīmā (četrās joslās) ar 17,5 km pārklājumu.
Lidojuma gaita
VNREDSat-1 tika palaists 02:06:31 UTC ar nesējraķeti Vega no Gviānas kosmiskā centra. Ar to kopā palasts Eiropas klimata petniecības pavadonis Proba-V un Igaunijas pirmais pavadonis ESTCube-1. No raķetes Proba-V atdalījās 04:03:55 UTC.
Farids Mondragons
Farids Kamilo Mondragons Alī (es, dzimis ) ir bijušais Kolumbijas futbolists, spēlēja vārtsarga pozīcijā, bijis Kolumbijas futbola izlases dalībnieks.
Savas karjeras laikā pārstāvējis komandas Kolumbijā, Paragvajā, Argentīnā, Spānijā, Francijā, Turcijā, Vācijā un ASV. Guvis vislielākos panākumus, kā arī visvairāk spēles aizvadījis Turcijas komandā Galatasaray, kur viņš divas reizes kļuva par Turcijas Superlīgas uzvarētāju.
Sasniegumi
Independiente
Galatasaray
Deportivo Cali
Oļģerts Krastiņš (politiķis)
Oļģerts Krastiņš ( — 1941. gada jūlijs) bija latviešu politiķis un militārpersona. Bijis nedemokrātiski ievēlētās Tautas Saeimas prezidija loceklis.
Dzīvesgājums
Dzimis Rīgā. Bērnībā dzīvoja Skaistkalnes pagastā. Mācījās Skaistkalnes pamatskolā, tad Jelgavas 2. Valsts ģimnāzijā, no kuras pēdējā mācību gadā izslēgts par pretvalstisku darbību.
1936. gadā kā eksterns nokārtoja vidusskolas eksāmenus un strādāja par jūrnieku. 1939. gadā iestājās Latvijas armijā, dienēja Sapieru pulkā, pēc apmācības instruktoru rotā paaugstināts par kaprāli. Mācījās rezerves virsnieku kursos, bet nav tos pabeidzis.
Pēc Latvijas okupācijas 1940. gadā kļuva par Tautas Saeimas deputātu un prezidija locekli, kā arī par Robežsargu brigādes politisko vadītāju. Paaugstināts majora dienesta pakāpē. Vērmahta uzbrukuma laikā 1941. gada jūlijā ar Sarkanās armijas daļām atkāpās uz Igauniju, kur nošauts.
Volters Brenans
Volters Endrū Brenans (en, dzimis, miris ) bija amerikāņu aktieris un dziedātājs.
Saņēmis Amerikas Kinoakadēmijas balvas kategorijā "Labākais aktieris otrā plāna lomā" par filmām Come and Get It (1936), Kentucky (1938) un The Westerner (1940). Viņš ir viens no trim vīriešu aktieriem, kas ir saņēmis trīs Kinoakadēmijas balvas, kā arī vienīgais aktieris, kas visas trīs saņēmis par otrā plāna lomām. Kinoakadēmijas balvai nominēts arī par filmu Sergeant York (1941).
Citas pazīstamas Brenana lomas ir filmās "Niknums" (Fury, 1936), "Satikt Džonu Do" (Meet John Doe, 1941), The Pride of the Yankees (1942), Hangmen Also Die! (1943), "Kam ir un kam nav" (To Have and Have Not, 1944), My Darling Clementine (1946), "Sarkanā upe" (Red River, 1948), The Far Country (1954), Bad Day at Black Rock (1955) un Rio Bravo (1959).
Ragnārs Lodbroks
Ragnārs Lodbroks (non) bija teiksmains Skandināvijas vikingu valdnieks, karalis un varonis no Vikingu laikiem, kurš zināms no sennorvēģu dzejas un sāgām. Šajos nostāstos tiek minēts, ka Ragnārs bija Francijas un Anglijas "sērga" un tēvs daudziem slaveniem bērniem, tostarp Ivaram Bezkaulim, Bjērnam Dzelzssānam un citiem. Kamēr šie vīri ir vēsturiskas figūras, īsti nav skaidrs, vai Ragnārs pats vispār ir pastāvējis un bijis viņu tēvs, uzticamu vēstures avotu, kas stāstītu par viņa dzīvi, nav. Daudzas leģendas saista citu vikingu varoņu un valdnieku izdarīto ar Ragnāra darīto.
Par viņa tēvu uzskata leģendāru zviedru valdnieku Sigurdu Hringu. Leģendas vēsta, ka Ragnārs ir bijis trīs reizes precējies — ar karotāju Lagertu (Lagertha), muižnieci Toru Tovnhartu (no sennorvēģu valodas Þóra Borgarhjǫrtr vai Thora Borgarhjört) un skandināvu mitoloģijā minēto karalieni Aslēgu (no sennorvēģu valodas Aslög, Kráka, Kraba).
Ragnāra dzīvesstāsts nav pilnībā skaidrs. Sakša Gramatiķa pierakstos pieminēts Ragnārs grāmatā Getica, kā mēģinājums apvienot daudzus mulsinošus, pretrunīgus notikumus un stāstus, kur galvenais varonis ir Ragnārs. Tāpēc daudzi stāsti par Ragnāra darbiem grāmatā Getica ir saistīti ar citiem avotiem, citiem varoņiem, kuru darbība ir pārrakstīta kā Ragnāra darbība. Šīs personas ir: Ragnāra Lodbroka tēls izmantots mākslā un populārajā kultūrā.
Laža
Laža ir Tebras labā krasta pieteka Dienvidkurzemes novada Lažas un Kazdangas pagastos. Sākas pie Aploku dīķa 1,5 km uz DA no Mazbojām, tek ziemeļrietumu-ziemeļu virzienā, ietek Tebrā pie Štakeldangas. Uz upes daudzi zivsaimniecības dīķi un aizsprosti, Aizputē Lažas ūdenskrātuve (20 ha).
Upi augštecē šķērso vietējais ceļš V1200 Tebra-Kazdanga-Cildi, vidustecē pašvaldību ceļi Bojas-Kalēji, Bojas-Tebras, Aizputē ceļš P117 Skrunda-Aizpute, lejtecē ceļš P112 Kuldīga-Liepāja. Lielākās apdzīvotās vietas upes krastos ir Mazbojas, Bojas, Tebras, Aizpute un Štakeldanga.
Lainuss Polings
Lainuss Karls Polings (en; — ) bija amerikāņu ķīmiķis, bioķīmiķis, miera aktīvists, rakstnieks un pedagogs. Viņš bija viens no visietekmīgākajiem ķīmiķiem šīs zinātnes vēsturē un viens no 20. gadsimta ietekmīgākajiem zinātniekiem. L. Polings bija viens no pirmajiem, kas darbojās kvantu ķīmijas un molekulārās bioloģijas jomās.
Viņš ir viena no četrām personām, kas saņēmuši vairāk nekā vienu Nobela prēmiju. Tāpat L. Polings ir viena no divām personām, kas saņēmuši divas dažādas Nobela prēmijas (ķīmijā un par miera veicināšanu), vēl divas dažādas Nobela prēmijas saņēmusi Marija Sklodovska-Kirī (ķīmijā un fizikā).
Nobela prēmiju ķīmijā viņš saņēma 1954. gadā. Savukārt Nobela miera prēmiju amerikāņu zinātnieks saņēma 1962. gadā par viņa cīņu pret kodolieroču izmēģinājumiem.
L. Polings mira no prostatas vēža 93 gadu vecumā.
Kotabaru
Kotabaru var būt:
2018. gada ziemas olimpisko spēļu vīriešu hokeja turnīra sastāvi
Šie ir 2018. gada ziemas olimpisko spēļu vīriešu hokeja turnīra izlašu sastāvi. Katra komanda spēlēm tiesīga pieteikt 3 vārtsargus un 22 laukuma spēlētājus.
B grupa
Olimpiskie sportisti no Krievijas
<section begin=Krievijas sastāvs />* Galvenais treneris: Oļegs Znaroks
C grupa
<section begin=Zviedrijas sastāvs />* Galvenais treneris: Rikards Grēnborjs
<section begin=Norvēģijas sastāvs />* Galvenais treneris: Peters Tūresens
<section begin=Vācijas sastāvs />* Galvenais treneris: Marko Šturms
2017. gada Vimbldonas čempionāts — sieviešu vienspēles
2017. gada Vimbldonas čempionāta sieviešu vienspēļu turnīrs notika no 3. līdz 15. jūlijam.
Iepriekšējā gada čempione Serīna Viljamsa turnīrā nepiedalījās grūtniecības dēļ.
Par uzvarētāju kļuva Spānijas tenisiste Garbinje Mugurusa, kas finālā ar 7:5, 6:0 pieveica amerikānieti Venusu Viljamsu. Tas Mugurusai bija otrais Grand Slam tituls karjerā. Viņa kļuva par otro Spānijas tenisisti, kas ir uzvarējusi Vimbldonas sieviešu vienspēļu turnīrā. Pirms tam to bija paveikusi Končita Martinesa 1994. gadā.
Latviju šajā turnīrā pārstāvēja Aļona Ostapenko un Anastasija Sevastova. A. Ostapenko, kas bija izsēta ar 13. numuru, pārvarēja četras kārtas, uzvarot Aļaksandru Sasnoviču, Fransuāzu Abandu, Kamilu Džordži un ar 4. numuru izsēto Eļinu Svitoļinu, bet ceturtdaļfinālā ar 3:6 5:7 zaudēja Venusai Viljamsai. Šis bija līdz šim labākais Ostapenko rezultāts Vimbldonas čempionātā. A. Sevastova bija izsēta ar 18. numuru. Viņa pirmajā kārtā uzvarēja Jūliju Putincevu, bet otrajā zaudēja Heterei Votsonei.
Lihtenšteinas pils
Lihtenšteinas pils var būt:
Gaia
Gaia ir Eiropas Kosmosa aģentūras (ESA) astrometrijas kosmiskā observatorija. Tā paredzēta aptuveni viena miljarda Piena Ceļa galaktikas astronomisko objektu trīs dimensiju kartēšanai. Palaista 2013. gada decembrī. Tā ir Hipparcos pēctecis, un ir daļa no ESA Horizon 2000 Plus programmas.
Kosmisko aparātu izgatavoja EADS Astrium. Tas ir 3,8 m diametrā un 4,4 m augsts, ar masu 2029 kg.
Gaia uzstādīti trīs teleskopi. Divi ir Astro (astrometriskie) teleskopi ar kopēju fokālo plānu, kā arī Spectro teleskops, kas satur radiālā ātruma spektrogrāfu un vidējas joslas fotometru.
Gaia tika palaista 09:12:14 UTC ar nesējraķeti Sojuz ST-B/Fregat-MT (lidojuma VS06) no Gviānas kosmiskā centra.
observatorija iegāja Lisažū orbītā ap Zemes un Saules L2 Lagranža punktu, apmēram 1,5 miljonu km attālumā no Zemes. Nākamos četrus mēnešus notiks instrumentu testēšana un kalibrēšana.
Tairons Mingss
Tairons Mingss (en, dzimis ) ir angļu futbolists, spēlē centra aizsarga pozīcijā. Kopš 2019. gada Mingss pārstāv Anglijas Premjerlīgas komandu Aston Villa un Anglijas futbola izlasi.
Pekšņas
Pekšņas ir ciems Saldus novada Kursīšu pagastā. Atrodas pagasta centrālajā daļā 4,1 km no pagasta centra Kursīšiem, 19,9 km no novada centra Saldus un 142,1 km no Rīgas.
Apdzīvotā vieta atrodas netālu no autoceļa V1163 (Silaiņi–Kursīši), Bruziles upes krastā.
Saronikas līcis
Saronikas līcis, arī Saroniks (gr) ir lielākais līcis Egejas jūrā, kas atrodas Grieķijā, uz austrumiem no Korintas zemesšauruma, un atdala Atiku no Peloponēsas. Korintas kanāls savieno Saronikas līci ar Korintas līci un Jonijas jūru. Līcī atrodas vairākas salas sauktas par Saronika salām (Salamina, Ejina, Pora u.c.). Saronikas līča ziemeļaustrumu daļā ir izvietota lielākā Grieķijas osta, Pireja. Pie līča atrodas tādas nozīmīgas Grieķijas pilsētas, kā Megara, Elevsina, Glifada. Saronikas līča akvatorijā notiek intensīva kuģošana. Gar līča krastiem ir attīstīts tūrisms. Šeit var apskatīt tādas sengrieķu pilsētas, kā Palea-Epidaura, Kenhreja, senā Elevsina. 490. g.pr.Kr. līča akvatorijā notika Salaminas kauja, kas bija kulminācijas punkts grieķu-persiešu karos.
Spīgana (stacija)
Spīgana ir iekonservēts dzelzceļa pieturas punkts līnijā Pļaviņas—Gulbene. Tas atrodas Aizkraukles novada Aiviekstes pagastā un tā tuvumā nav lielāku apdzīvotu vietu (tuvākā ir Ķūģi 3 km attālumā). Spīganā pieturēja dīzeļvilcieni maršrutā Rīga—Madona. Kopš 2015. gada 2. februāra dīzeļvilciens Rīga—Madona kursē tikai 2 reizes nedēļā — piektdienas un svētdienas vakaros, bet atpakaļ no Madonas uz Rīgu sestdienas un pirmdienas agrajos rītos. Madonas dīzeļvilciens no 2015. gada 28. marta agrā rīta vairs nepietur Spīganā, līdz ar to pieturu var uzskatīt par slēgtu. Līdz mūsdienām pieturā saglabājies tikai perons, stacijas ēkas drupas pilnībā novāktas 2018. gadā.
Vēsture
Spīganas pietura ierīkota 1934. gadā.
Putreņu senkapi
Putreņu senkapi ir aizsargājams vietējas nozīmes arheoloģijas piemineklis Alūksnes novada Alsviķu pagastā uz ziemeļaustrumiem no Alsviķiem.
Kalupes baznīca
Kalupes Vissvētākā Altāra Sakramenta Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Augšdaugavas novada Kalupes pagasta Kalupes ciemā. Baznīca ir arhitektūras piemineklis.
Vēsture
Pirmā Kalupes katoļu baznīca šeit tika uzcelta 1795. gadā. Tā bija koka baznīca, uzbūvēta no priežu baļķiem, ko uzcēla par Kalupes un Arendoles īpašnieka grāfa Jāzepa Zīberga līdzekļiem. Tā bija 9 asis gara un 4,5 asis plata ar diviem torņiem. Šī baznīca nokalpoja līdz 1882. gadam. Pēc baznīcas nojaukšanas tās vietā uzstādīja krustu, kas bijušās muižas liepu audzē ir saglabājies līdz mūsu dienām.
Pašreizējās baznīcas pamati tika likti 1861. gadā, tos iesvētīja Līksnas dekāns Kopecs, līdzekļus baznīcas būvniecībai deva draudze, grāfs Staņislavs Kostka Plāters-Zībergs un prāvests S. Beinarovičs, taču politiskie notikumi aizkavēja baznīcas būvniecību. Tā aizsākās 1881. gadā, kad tika noslēgts līgums par ķieģeļu baznīcas būvi Kalupē pēc arhitekta Vilhelma Neimaņa projekta. Baznīcu uzbūvēja 1882. gadā un to iesvētīja Kalupes prāvests S. Beinarovičs, bet 1896. gadā dievnamu konsekrēja Mogiļevas bīskaps Albins Simons Vissvētākā Sakramenta godam. 1913. gadā tika mākslinieciski apgleznotas sienas. Baznīcas dārzā ir apbedīts 1990. gadā draudzes plebānijā noslepkavotais prāvests Klements Apšs.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Pašlaik draudzi apkalpo prāvests Antons Aglonietis. Draudzei ir četras kapsētas — Kalupes (Baltaču) kapsēta, Ratnieku kapi, Lazdānu kapsēta un Loču kapsēta.
Draudzes lielākie svētki
Draudzes lielākie svētki un atlaidu dienas ir Kunga Prezentācijas svētki, Jaunavas Marijas pasludināšanas svētki, svētā Jura diena, Kristus Miesas un Asins svētki, svētā Pētera un svētā Pāvila diena, Jaunavas Marijas debesīs uzņemšanas svētki, svētā Franciska stigmatu diena, svētā Staņislava Kostkas diena, svētā Miķeļa diena, svētās Terēzijas diena, Jaunavas Marijas Bezvainīgās ieņemšanas diena.
Tehniska informācija
Kalupes baznīca ir sarkanu ķieģeļu celtne bez torņiem ar skārda jumtu, tā ir celta krustveida formā. Tā ir trīs navu celtne ar cementa flīžu grīdu, koka griestiem, tā ir 38,50 metrus gara un 19,2 metrus plata. Apkārt baznīcas dārzam ir sarkanu ķieģeļu žogs. Baznīcai ir trīs zvani.
Interjers
Baznīcā ir lietošanas kārtībā ērģeles un fisharmonijs. Dievnamā ir trīs koka altāri ar daudzām svēto figūrām. Galvenajā jeb centrālajā altārī atrodas Kristus statuja ar ciboriju rokā, sānos svētās Terēzes un svētā Staņislava statujas, labajā pusē no dievgalda atrodas svētā Franciska statuja. Labajā sānu altārī novietota Lurdas Dievmātes statuja, bet kreisajā sānu altārī svētā Miķeļa Erceņģeļa statuja. Tās visas bija iegādātas 1928. gadā Parīzē. Uz baznīcas sienām redzamas melna marmora plāksnes ar grāfu Zībergu piemiņas uzrakstiem.
Maithili
Maithili (मैथिली, maithilī) ir indoāriešu valoda, kas izplatīta Bihāras štatā Indijas ziemeļaustrumos un Nepālas dienvidaustrumos, otrajā provincē. Tai vistuvākā valoda ir magahiešu valoda. Pēc Ethnologue datiem maithili ir dzimtā valoda 33,89 miljoniem cilvēku. 2002. gadā maithili tika atzīta par vienu no Indijas oficiālajām valodām, bet 2007. gadā tā kļuva par vienu no Nepālas oficiālajām valodām.
Masalas
Masalas (la) jeb agrāk lēcenes ir akūta vīrusu infekcijas slimība. Šīs slimības simptomi ir drudzis, klepus, iesnas, acu apsārtums (konjunktivīts) un izsitumi. Parasti drudzis ilgst četras dienas, temperatūra drudža laikā var sasniegt 40 °C. Masalas izplatās caur elpošanas orgāniem, tā arī ir ļoti lipīga slimība — 90% cilvēku, kam nav imunitātes, pēc saskarsmes ar masalām sirgstošu cilvēku arī paši vēlāk saslimst. Asimptomātiskais inkubācijas periods iestājas 9—12 dienu laikā pēc sākotnējās iedarbības, inficētspēja ilgst 2—4 dienas pirms un 2—5 dienas pēc izsitumu parādīšanās. Slimību izraisa Morbillivirus ģints vīruss Pollinosa morbillarum. Vīruss ir mazizturīgs ārējā vidē, saules gaismā un siltumā ātri iet bojā. Istabas temperatūrā var būt aktīvs līdz 2 dienām, zemā temperatūrā — pat vairākas nedēļas. Vīruss izplatās pa gaisu pilienu veidā.
Zaļmežnieki (Barkavas pagasts)
Zaļmežnieki ir ciems Madonas novada Barkavas pagastā. Atrodas pagasta centrālajā daļā.
Masalas
Pirms tika izgudrota pretmasalu vakcīna, šī slimība bija viens no galvenajiem agrīna vecuma bērnu nāves cēloņiem. Pasaules teritorijās, kur joprojām novērojami masalu uzliesmojumi, 3—4 mēnešus pēc uzliesmojuma novērojama 8—10 reizes lielāka bērnu mirstība, nekā uzliesmojumu starplaikos.
Zaļmežnieki (Barkavas pagasts)
Apdzīvotā vieta atrodas pie autoceļa P84.
Masalas
Pēdējais masalu uzliesmojums Latvijā bija 2014. gadā, kad saslima 36 cilvēki. Pēc tam gandrīz 3 gadus Latvijā neviens neslimoja ar masalām, taču 2017. gada nogalē laboratoriski apstiprināti 5 saslimšanas gadījumi. Kopā no 2017. gada decembra līdz 2018. gada februāra vidum saslimuši 14 cilvēki.
Komplikācijas
Biežākās masalu komplikācijas ir pneimonija un vidusauss iekaisums. Var rasties laringīts un laringotraheobronhīts, kā arī stomatīts. Masalu gadījumā vienmēr novērojamais konjunktivīts var noritēt ar radzenes bojājumu (keratokonjunktivītu), kas var novest pat pie akluma. Sevišķi bīstamas komplikācijas ir encefalīts un meningīts. Grūtniecēm masalas ļoti bieži izraisa augļa bojājumus, bet 20% gadījumu — augļa bojāeju. Pasaulē no masalu komplikācijām ik gadu mirst ap 134 000 bērnu. Reta, bet nāvējoša komplikācija ir subakūtais sklerotizējošais panencefalīts, kas var parādīties pat 10 gadus pēc masalu pārslimošanas.
Masalas nodara lielu kaitējumu imūnsistēmai, iznīcinot tās atmiņu par antivielām līdz tam izslimotajām slimībām. Tāpēc pēc smagas masalu izslimošanas pirmajos mēnešos cilvēkam ir lielāka iespēja saslimt ar citām infekcijas slimībām, līdz imūnsistēma atjaunojas.
Profilakse
Vienīgais efektīvais masalu profilakses veids ir vakcinācija. Latvijā bērnu vakcinācija pret masalām uzsākta 1968. gadā (bērniem vismaz 3 gadu vecumā). Līdz 1987. gadam bija paredzēta viena pote, pēc tam, lai sasniegtu labāku aizsardzību — divas. Vakcinētiem cilvēkiem ir ļoti maza varbūtība saslimt ar masalām, savukārt tie, kas tās pārslimojuši bērnībā, atkārtoti nesaslimst (tomēr, pieaugot cilvēku mūža ilgumam, imunitāte pazeminās). Cilvēki, kas dzimuši pirms 1958. gada, praktiski visi ir slimojuši ar masalām. Mūsdienās risks saslimt ar masalām ir tiem, kas nekad nav ar tām slimojuši un nav arī vakcinēti (vai vakcinēti tikai vienu reizi). Vakcinācijas rezultātā pasaulē saslimstība un mirstība no masalām ir samazinājusies simtiem reižu. Masalas pieder pie slimībām, kuras Pasaules Veselības organizācija apņēmusies pilnīgi likvidēt. . Tomēr viens no iemesliem, kādēļ joprojām cilvēki saslimst ar masalām, ir sabiedrībā pastāvošā "pretvakcinācijas kustība".
Masalu vakcīna pieder pie dzīvajām novājinātajām vakcīnām, tā parasti ietilpst kombinētās MBR (MMP) vakcīnas sastāvā kopā ar vakcīnu pret masaliņām un epidēmisko parotītu. Vakcīna ir droša un efektīva, blakusparādību tai ir maz. Var būt neliels drudzis un apsārtums vai pietūkums dūriena vietā. Dažreiz parādās masalām līdzīgi izsitumi, kas 1—3 dienu laikā izzūd. Vakcinēties nedrīkst grūtnieces un imūndeficīta slimnieki, kā arī akūtu slimību gadījumos. Vairumam cilvēku, kas nedrīkst vakcinēties, kontakta gadījumā ar masalu slimnieku ir indicēts masalu imūnglobulīns.
Ārstēšana
Medikamentu, kas iedarbotos uz masalu vīrusu, nav, tādēļ ārstēšana ir simptomātiska. Lai mazinātu infekcijas izplatības risku, slimniekus parasti ārstē mājās, izņemot smagus gadījumus (tomēr slimnieku nepieciešams izolēt vismaz, kamēr paiet četras dienas pēc izsitumu parādīšanās). Telpā, kurā kaut vai īslaicīgi atradies slimnieks, vismaz divas stundas nedrīkst ienākt pret masalām potenciāli uzņēmīgas personas. Ārstējot jākopj pacienta mutes dobums un acis, jāmazina vispārējā intoksikācija (jādzer daudz šķidruma), nedrīkst pieļaut spilgtu gaismu pacienta telpā. Lieto pretdrudža līdzekļus. Dažreiz izmanto interferona preparātus. Īpaša diēta slimniekam nav vajadzīga. Ja rodas bakteriālas komplikācijas, tās ārstē ar antibiotikām.
Ičana
Ičana (zh, ), ir prefektūras līmeņa municipalitāte Hubei provincē Ķīnas vidienē. Izvietojusies provinces dienvidrietumos Jandzi upes krastos. Robežojas rietumos ar Eņši Tudzja un Meo autonomo prefektūru, ziemeļos — ar Šeņnundzjas Mežu apgabalu un Sjanjanu, austrumos — ar Dzjinmeņu un Dzjindžou, dienvidos — ar Hunaņas provinci. Ičanas municipalitātes Ilinas rajonā atrodas Triju aizu aizsprosts.
Vēsture
Rakstu avotos pirmoreiz minēta 278. gadā p.m.ē. kā Ilina (夷陵, Yílíng). Kā atsevišķs Ičanas apriņķis izveidots 305. gadā. Cjinu dinastijas laikā Ičana atvērta tirdzniecībai ārzemju kuģiem. Mūsdienās ievērojams hidroenerģētikas un kuģu būves centrs.
Pļuras
Pļuras ir ciems Saldus novada Kursīšu pagastā. Atrodas pagasta ziemeļu daļā 4,1 km no pagasta centra Kursīšiem, 16,9 km no novada centra Saldus un 139,0 km no Rīgas.
Apdzīvotā vieta atrodas netālu no autoceļa V1163 (Silaiņi–Kursīši), uz dienvidiem no Meldziru purva. Veidojusies ap vēsturisko Pļuru (Pluren) pusmuižu.
Gauhātī
Gauhātī (as, bn) ir pilsēta Indijā, Asamas štatā. Atrodas Brahmaputras upes dienvidu krastā. Tā ir štata lielākā pilsēta pēc iedzīvotāja, bet nav štata administratīvais centrs. Tā ir arī lielākā pilsēta Indijas ziemeļaustrumos. Aptuveni 10 km attālumā atrodas Asamas štata administratīvais centrs Dispura. 2011. gadā Gauhātī dzīvoja 957 tūkstoši iedzīvotāju. Tā ir viena no straujāk augošajām Indijas pilsētām. Salīdzinājumam, 1971. gadā pilsētā dzīvoja 200 tūkstoši iedzīvotāju.
L'Oréal
L'Oréal ir starptautiska personīgās higiēnas kompānija, kuras galvenā mītne atrodas Klišī, Odesēnā, ar juridisko adresi Parīze. Tas ir pasaules lielākais kosmētikas uzņēmums un ir attīstījis darbības šajā jomā, koncentrējoties uz matu krāsu, ādas kopšanu, saules aizsardzību, dekoratīvo kosmētiku, smaržām un matu kopšanu.
Haura
Haura (, al Ḩawr) ir pilsēta un beledījas (municipalitātes) centrs Katarā. Izvietojusies Kataras pussalas ziemeļaustrumos Persijas līča krastā 50 km uz ziemeļiem no valsts galvaspilsētas Dohas centra. Nozīmīgs naftas rūpniecības centrs un zvejas osta.
Kosts Mitroglu
Konstantins "Kosts" Mitroglu (gr, dzimis ) ir Grieķijas futbolists, spēlē uzbrucēja pozīcijā, bijis Grieķijas futbola izlases dalībnieks. Kopš 2021. gada Mitroglu pārstāv Grieķijas Superlīgas komandu Aris.
Savu karjeru sācis Vācijas kluba Borussia Monchengladbach rindās. 2007. gadā viņš pievienojās Grieķijas komandai Olympiacos, kur viņš sešas reizes kļuva par Superlīgas uzvarētāju. 2013. gadā Mitroglu par 12 miljoniem sterliņu mārciņām pievienojās Anglijas Premjerlīgas komandai Fulham. Fulham komandā viņš traumu dēļ nespēja nostiprināties komandas sākumsastāvā un jau 2015. gadā pievienojās Portugāles komandai Benfica. Tur viņš Portugāles Premjerlīgas titulu izcīnīja divas reizes. Vēlāk spēlējis arī Marseille, Galatasaray un PSV Eindhoven. 2021. gadā atgriezies Grieķijā un pievienojies Superlīgas komandai Aris.
Haura
Sports
Haura ir viena no 2022. gada FIFA Pasaules kausa izcīņas norises vietām — pilsētā uzbūvēts el Beita stadions ar 60 000 skatītāju vietām.
Kosts Mitroglu
Grieķijas futbola izlases sastāvā debitējis 2009. gadā. Piedalījies 2012. gada Eiropas čempionātā un 2014. gada FIFA Pasaules kausā. Kopumā izlases rindās nospēlējis 65 mačus un guvis 17 vārtus.
Sasniegumi
Olympiacos
Benfica
Sumeinieki
Sumeinieki ir ciems Madonas novada Barkavas pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem, tai cauri tek Sumeja.
Rīteļi
Rīteļi ir ciems Saldus novada Kursīšu pagastā. Atrodas pagasta dienvidrietumos 10,5 km no pagasta centra Kursīšiem, 29,8 km no novada centra Saldus un 151,9 km no Rīgas.
Apdzīvotā vieta atrodas pie autoceļa V1164 (Kursīši–Zaņa), uz dienvidrietumiem no Dadzu purva.